**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

21.10.2015թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Գ.Արզումանյանս, ուսումնասիրելով 12.08.2015թ. վերսկսված թիվ 01/06-5258/15 /վարույթի կոդ 00358020/ կատարողական վարույթի նյութերը

**Պ Ա Ր Զ Ե Ց Ի**

Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 25.06.2014թ. տրված թիվ ԵԱԴԴ 1606/02/14 կատարողական թերթի համաձայն պետք է հայցագնի 1.925.095,10 ՀՀ դրամի չափով արգելանք դնել Լիլիթ Հովհաննիսյանին սեփականության իրավունքով պատկանող գույքի կամ դրամական միջոցների վրա:

Կատարողական գործողությունների ընթացքում պարտապանը և նրան պատկանող գույք և դրամական միջոցներ չեն հայտնաբերվել , պարտապանի նկատմամբ հայտարարվել է հետախուզում:

06.05.2015թ. կատարողական վարույթը ավարտվել է:

30.06.2015թ. ԴԱՀԿ ծառայություն է մուտքագրվել նույն դատարանի կողմից 13.04.2015թ. տրված թիվ ԵԱԴԴ 1606/02/14 կատարողական թերթը, համաձայն որի պետք է պատասխանող Լիլիթ Հովհաննիսյանից հօգուտ <ՎՏԲ-Հայաստան Բանկ> ՓԲ ընկերության բռնագանձել 1.925.095,10 /մեկ միլիոն ինը հարյուր քսանհինգ հազար իննսունհինգ դրամ և տասը լումա/ ՀՀ դրամ, որից 1.486.000 /մեկ միլիոն չորս հարյուր ութսունվեց հազար/ ՀՀ դրամը վարկի գումարն է, 178.734,3 /հարյուր յոթանասունութ հազար յոթ հարյուր երեսունչորս դրամ և երեսուն լումա/ ՀՀ դրամը` տոկոսների, 32.339,20 /երեսուներկու հազար երեք հարյուր երեսունինը դրամ և քսան լումա/ ՀՀ դրամ ժամկետանց տոկոսի դիմաց հաշվարկված տույժի, 178.983,60 /հարյուր յոթանասունութ հազար ինը հարյուր ութսուներեք դրամ և վաթսուն լումա/ ՀՀ դրամը` ժամկետանց գումարի դիմաց հաշվարկված տույժի, 49.038 /քառասունինը հազար երեսունութ/ ՀՀ դրամը` վարկերի սպասարկման հաշիների գումարները:   
Լիլիթ Հովհաննիսյանից հօգուտ <ՎՏԲ-Հայաստան Բանկ> ՓԲ ընկերության բռնագանձել նաև 38.501,90 /երեսունութ հազար հինգ հարյուր մեկ դրամ և իննսուն լումա/ ՀՀ դրամ, որպես նախապես վճարված պետական տուրքի գումար: Սկսած 08.05.2014 թվականից մինչև պարտավորությունների փաստացի մարումը վարկի մնացորդի` 1.486.000 /մեկ միլիոն չորս հարյուր ութսունվեց հազար/ ՀՀ դրամի և տոկոսների նկատմամբ յուրաքանչյուր ուշացված օրվա համար հաշվեգրել և Լիլիթ Հովհաննիսյանից հօգուտ <ՎՏԲ-Հայաստան Բանկ> ՓԲ ընկերության բռնագանձել տույժի գումարներ` օրական 0.1%-ի չափով, հիմք ընդունելով ՙՎՏԲ-Հայաստան Բանկ՚ ՓԲ ընկերության և Լիլիթ Հովհաննիսյանի միջև 24.06.2013 թվականին կնքած թիվ ՈՎ\_047\_13\_00957 պայմանագրի 11.1 կետը, իսկ հօգուտ պետական բյուջեի բռնագանձել հաշվարկվող տույժի գումարների երկու տոկոսը` որպես պետական տուրք: Լիլիթ Հովհաննիսյանից հօգուտ <ՎՏԲ-Հայաստան Բանկ> ՓԲ ընկերության բռնագանձվող գումարի բռնագանձումը տարածել կողմերի միջև 24.06.2013 թվականին կնքված թիվ ՈՎ 047 13 00957 պայմանագրի 7.1 կետով գրավադրված 24.06.2013 թվականին կազմված գրավադրված գույքի գույքագրում-ակտով գույքագրված ոսկյա իրերի /3 հատ, հարգը` 958, քաշը` 65 գրամ/ վրա:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական գործողությունների ընթացքում պարտապան Լիլիթ Հովհաննիսյանը և նրան պատկանող գույք և դրամական միջոցներ չեն հայտնաբերվել, ՀՀ ոստիկանության Մաշտոցի բաժնում Լիլիթ Հովհաննիսյանին հայտնաբերելու նպատակով կազմվել է ՀՔԿ:

06.08.2015թ. կատարողական վարույթը ավարտվել է:10.08.2015թ. պարտապանը ԴԱՀԿ ծառայություն է ներկայացել և դիմումով խնդրել դադարեցնել իր նկատմամբ հայտարարված հետախուզումը:

12․08․2015թ․ կայացվել է որոշում փորձագետ նշանակելու մասին։

15․09․2015թ․ ԴԱՀԿ ծառայություն է մուտքագրվել <<Կիլիկիա>> ՈՒՎԿ ՍՊԸ-ի գրությունը , որով ներկայացրել է եզրակացություն, համաձայն որի 08,09,2015թ-ի դրությամբ ոսկյա զարդերի ընդհանուր շուկայական արժեքը կազմում է 1,020,500 ՀՀ դրամ։

Համաձայն 24,06,2015թ․ պահանջատիրոջ գրության 24,06,2015թ-ի դրությամբ պարտապանի պարտքի չափը կազմում է 2,702,776,50 ՀՀ դրամ և հաշվեգրվող տոկոսագումարներ։

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Լիլիթ Կարապետի Հովհաննիսյանին պատկանող այլ գույք և դրամական միջոցներ չեն հայտնաբերվել:

Արդյունքում առաջացել է «Սնանկության մասին» ՀՀ օրենքի 6-րդ հոդվածի 2-րդ մասով սահմանված պարտապանի սնանկության հատկանիշ:

Ուստի, վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 12.08.2015թ. վերսկսված թիվ 01/06-5258/15 /վարույթի կոդ 00358020 /կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ՀԱՐԿԱԴԻՐ ԿԱՏԱՐՈՂ՝ Գ. ԱՐԶՈՒՄԱՆՅԱՆ